BBC Hausa - News - Daruruwan jama'a na tserewa garin Bani Walid na Libya
Daruruwan jama'a na tserewa garin Bani Walid na Libya
An sabunta: 21 ga Oktoba, 2012 - An wallafa a 20:05 GMT
Tashin hankali a garin Bani Walid
Daruruwan jama'a na tserewa daga garin Bani Walid na arewa maso yammacin Libya, a yayinda 'yan bindigar dake goyan bayan gwamnati ke ci gaba da luguden wuta da kuma kara kutsa kai cikin garin, wanda Marigayi Kanal Gaddafi yake da karfi
An dai ga ababan hawa da yawa dauke da iyalai da kayayyakinsu su na barin garin, wanda akai wa kofar rago
An ga wasu kuma su na neman sulalewa da kafafunsu
An dai kashe mutane fiye da ashirin a fadan da aka gwabza a garin Bani Walid a ranar asabar kadai
'Yan bindigar sun ce su na da niyyar kakkabe dukkanin magoya bayan Gaddafi dake cikin garin
Wani mutum da yake kan hanyar sa ta tserewa daga garin ya fadawa BBC cewar an rushe gidaje, an kuma katse layin wutar lantarki a wurare da dama a cikin garin.
Ba a kama ni ba, in ji tsohon kakakin Kanal Gaddafi
An cafke tsohon Kakakin marigayi Kanal Gaddafi, Moussa Ibrahim
'Yan bindiga sun kashe mutane biyar a Bani Walid na Libya
18 Oktoba, 2012